Master of Orion

Master of Orion (MOO tai MoO) on avaruuteen sijoittuva vuoropohjainen tietokonestrategiapeli, joka julkaistiin vuonna 1993. Pelin julkaisija oli yhdysvaltalainen MicroProse ja kehittäjä Steve Barcian luotsaama Simtex. Pelistä on myös julkaistu kaksi jatko-osaa, Master of Orion II ja Master of Orion III. Wargaming.net osti 2010-luvulla Master of Orionin tavaramerkin ja teki siitä Master of Orion: Conquer the Stars -uusintaversion.

Master of Orion 
Master of Orion on 4X-strategiapeli (juontuu englannin kielen sanoista eXplore, eXpand, eXploit, eXterminate – tutki, laajene, hyödynnä, tuhoa), joka sijoittuu ulkoavaruuteen. Peli julkaistiin suositun Civilization-strategiapelin vanavedessä. Pelin toiminnallisuus muokattiin useiden aikaisempien avaruusstrategioiden, kuten Delta Taon Spaceward Ho!:n ja SSI:n Reach for the Starsin, ominaisuuksia mukaillen. Peliä pidetään yhtenä lajityyppinsä parhaista teoksista.

Master of Orionissa pelaajan tavoitteena on saavuttaa galaksin herruus joko voimankäytön tai diplomatian avulla. Pelissä on useita eri rotuja, joiden lajilliset ominaisuudet vaihtelevat ja vaikuttavat siten pelattavuuteen. Pelaajat voivat suunnitella oman avaruuslaivastonsa yksityiskohtia myöten. Pelissä on myös useita satunnaisia tapahtumia, jotka vaikuttavat omalla tavallaan pelin kulkuun. Orionin tähtijärjestelmän valtaaminen tarkoittaa yleensä voimasuhteiden muuttumista siten, että valtaaja voittaa pelin.

Lähteet

Aiheesta muualla 
 

Vuoropohjaiset strategiapelit
MS-DOS-pelit
Mac OS -pelit
MicroProsen videopelit
Science fiction -videopelit
Vuoden 1993 videopelit
Yhdysvalloissa kehitetyt videopelit